Millest nüüd üle Austraalia arutletakse? Esimene küsimus on muidugi, et miks. Mis küll viib selleni, et üks pereisa paneb käe oma lapse külge? Nagu naabrid ja  peretuttavad rääkisid, olnud tegu sõbraliku mehega, kes sageli väljas lastega mängis ja neid hoidis. "Vahel küll tõstis laste vallatuste peale häält, aga kes seda ikka ei tee," hindas üks naaber.  Mõned pakuvad, et mees läks kuumusest hulluks (parasjagu olid Melbournes käimas rekordilised, ligi 50 kraadised kuumapäevad). See on siiski vähetõenäoline, sest tegu oli ju veel üpriski normaalsetes kraadides hommikutunniga.  Teiseks on algatatud hukkunud tüdrukule suuremal hulgal mälestusaktsioone. Facebookis  on tuhanded avaldanud kaastunnet, avatud on kodukülg: www.darcey-freeman.gonetoosoon.org ja rekkajuhid plaanivad väiksele lahkunud printsessile valentinipäeval austusavalduse korraldada. Plaanitakse ka karnevali, mille tulu läheb hukkunud tüdruku perele.